**Hankelepingu projekt**

<reg\_kpv> nr 2-2/24/<regist\_nr>-<jrk\_nr>

**Riigi Kaitseinvesteeringute Keskus** (registrikood 70009764, asukoht Järve 34a, 11314 Tallinn) ja **Kaitsevägi** (registrikood 70008641, asukoht Juhkentali 58, 15007 Tallinn), keda esindab volituste alusel \_\_\_\_\_\_\_\_\_\_,

edaspidi: **ostja**,

ja

…………………... (registrikood ………………………………, asukoht ………………………………), keda esindab ……………………………… alusel ………………………………, edaspidi: **müüja**,

eraldi: **pool** ja ühiselt: **pooled**, on sõlminud järgmise lepingu.

1. Lepingu sõlmimise alus ja ese
   1. Leping on sõlmitud lähtudes dünaamilise hankesüsteemi „Transpordivahendite, relvastuse ja tehnika elutsükliks vajalike katete ostmine, valmistamine, remontimine ja hooldamine“ (viitenumber 260548) kategooria 1 seotud hanke „Transpordivahendite istmete ostmise ja remontimise kestvusleping 2024-2025“ (viitenumber 280932) alusdokumentidest ja selles müüja esitatud pakkumusest.
   2. Lepingu ese on Kaitseväe transpordivahendite istmete (edaspidi kaup) ostmine ja remontimine (edaspidi teenus).
   3. Lepingus kohalduvad kõik dünaamilise hankesüsteemi hankelepingu üldtingimused (Lisa 4). Vastuolude korral lähtuvad pooled kestvuslepingu tingimustest.
2. Lepingu täitmine
   1. Ostja sõlmib lepingu (edaspidi ka: **kestvusleping**) pakkujaga, kes on esitanud seotud hanke alusdokumentidele vastava ja pakkumuste hindamiskriteeriumite alusel parima pakkumuse (kes sai pakkumuste hindamisel enim väärtuspunkte) ning kellel puuduvad eduka pakkuja kontrollimise hetkel kõrvaldamise alused.
   2. Kestvusleping sõlmitakse kauba ostmiseks või teenuste tellimiseks lepingu perioodi jooksul seotud hanke tehnilises kirjelduses kirjeldatud kauba/teenuse nimekirja ja kirjelduste alusel. Kestvuslepingu alusel on ostjal õigus tellida lepinguperioodi jooksul tehnilises kirjelduses nimetatud kaupu/teenuseid eduka pakkumuse esitanud pakkujalt.
   3. Kauba ostmine/teenuse tellimine toimub alljärgneva korra alusel.
      1. Ostja esitab müüjale hinnapäringu.
      2. Müüja esitab hiljemalt 5 tööpäeva jooksul pärast ostjalt hinnapäringu saamist pakkumuse koos kauba/teenuse maksumusega, **mis ei tohi ületada seotud hankes esitatud pakkumuse hinda.** Hinnapakkumus sisaldab kalkulatsioonina eeldatavat töötundide arvu, põhimaterjali kulu ning kasutatavate kulumaterjalide loetelu koos maksumustega ja tootjagarantii andmetega. Juhul, kui müüjal pole võimalik sellest tähtajast kinni pidada, teavitab ta sellest ostjat viivitamata.
      3. Ostja annab pakkumusele nõusoleku ostutellimuse tegemisega või keeldub pakkumusest hiljemalt 14 päeva jooksul. Ostja ei ole kohustatud esitatud pakkumuse alusel ostutellimust tegema.
   4. Ostja võib vajadusel osta muid kaupu ja teenuseid , mis on seotud lepingu esemega, kuid mida pole hankes küsitud. Sel juhul küsib ostja müüjalt täiendavat pakkumust ning hindab seda pakkumuse küsimiskirjas toodud tingimustel.
   5. Lepingu alt tehakse tellimusi maksumusega kuni 10 000 eurot käibemaksuta. Kui tellimuse maksumus ületab 10 000 eurot käibemaksuta, viib ostja läbi uue seotud hanke, esitades pakkumuse esitamise ettepaneku taotlejatele, kes on liitunud dünaamilise hankesüsteemi „Transpordivahendite, relvastuse ja tehnika elutsükliks vajalike katete ostmine, valmistamine, remontimine ja hooldamine“ kategooriaga 1.
3. Kauba/teenuse üleandmine ja vastuvõtmine
   1. Kauba transportimine ostja määratud sihtkohta toimub müüja poolt korraldatud transpordiga ja müüja kulul.
   2. Kauba tarneaeg sätestatakse kestvuslepingu perioodil tehtavates ostutellimustes.
   3. Müüja on kohustatud kooskõlastama täpse kauba üleandmise või teenuse osutamise aja ostja kontaktisikuga hiljemalt 5 tööpäeva enne planeeritud kaupade üleandmist või teenuse osutamist.
   4. Kauba vastuvõtuaeg on üldjuhul esmaspäevast neljapäevani ajavahemikus 8.30–15.00, v.a rahvus- ja riigipühad ning nendele eelnevad tööpäevad ja iga kuu kolm viimast tööpäeva.
   5. Kui kauba tarnimine või teenuse osutamine viibib või kui kaupa ei ole võimalik kokkulepitud kuupäevaks kohale toimetada või teenust ei ole võimalik kokkulepitud kuupäeval osutada, on müüja kohustatud sellest koheselt teavitama ostja kontaktisikut e-kirja teel.
   6. Kauba või osutatud teenuse üleandmine müüjalt ostjale toimub saatelehega. Saatelehel peab olema kirjas vähemalt ostja nimi (Riigi Kaitseinvesteeringute Keskus või Kaitsevägi), ostja kontaktisiku nimi, hankelepingu ja ostutellimuse number, kauba nimi, kogus, ühik, tarneaeg ja koht või teenuse liik, osutamise aeg ja koht ning müüja nimi.
   7. Vastavalt tarnekohtade arvule või teenuse osutamise kohtadele koostatakse ka nii mitu saatelehte.
   8. Saatelehe puudumise korral on ostjal õigus vastav kaup enda valdusesse võtta, kuid üleandmine-vastuvõtmine loetakse toimunuks korrektse saatelehe kättesaamisel.
   9. Müüja kohustub andma ostjale üle kõik dokumendid, mis on vajalikud kauba vastuvõtmiseks, valdamiseks, kasutamiseks ja käsutamiseks.
   10. Kaup ei tohi saada transportimise ja käsitlemise käigus kahjustada.
   11. Müüja peab arvestama, et kui kaupade tarnimine toimub julgeolekualal/objektil/ erivalverežiimiga alal, eeldab see müüjalt kui ka tema alltöövõtjatelt Kaitseväe dokumendis „Julgeolekutingimused“ sätestatud nõuete ja tingimuste täitmist (Lisa 3). Müüja peab taotlema Kaitseväe korralduse seaduse § 41³ sätestatud nõuete alusel vähemalt 7 tööpäeva enne tarne algust sissepääsuluba Kaitseväe julgeolekualale ning esitama sissepääsutaotluse oma töötajate (sh ka alltöövõtjate) andmetega ja nende taustakontrolli teostamist lubava kirjaliku nõusoleku. Müüja peab arvestama asjaoluga, et julgeolekualaste nõuete mittejärgimise korral on ostjal õigus keelduda müüja ja tema alltöövõtjate territooriumile lubamisest.

1. Lepingu maksumus ja maksetingimused
   1. Leping on sõlmitud fikseeritud perioodiks, mis algab lepingu ostjapoolsest allkirjastamisest ja kehtib 12 kuud, mille kestel tehakse tellimusi. Töötunni ja põhimaterjali maksumus on määratud müüja pakkumuses ja see on lepinguperioodil siduv. Kauba ostmine/teenuse tellimine toimub vastavalt ostja vajadustele vähemalt kirjalikku taasesitamist võimaldavas vormis esitatud tellimuste alusel, kus fikseeritakse vajadusel kauba liik, nimetus, spetsifikatsioon, kogus, ühik, maksumus, tarnekoht (-kohad) ja tarneaeg (-ajad) või teenuse liik ning selle osutamise aeg ja koht.
   2. Müüja kanda jäävad kauba üleandmisest ja veost tulenevad kulud kuni kauba üleandmiseni. Müüja kanda jäävad ka kaubaga seotud kulud ja koormatised kauba üleandmiseni, v.a kulud, mis on põhjustatud ostjast tulenevast asjaolust. Müüja kanda jäävad kõik teenuse osutamisega seotud kulud.
   3. Ostja kanda jäävad kauba vastuvõtmiseks, lepingu ettevalmistamiseks ja ostuhinna tasumiseks tehtavad kulud.
   4. Müüja esitab arve pärast kauba nõuetekohast üleandmist või teenuse nõuetekohast osutamist.
   5. Müüja esitab arve e-arvena (masintöödeldavas XML-formaadis). Müüja esitab arve järgmiste andmetega:

**Riigi Kaitseinvesteeringute Keskus, registrikood 70009764, Järve 34a, 11314 Tallinn /**

**Kaitsevägi, registrikood 70008641, Juhkentali 58, 15007 Tallinn /**

Muud arvele märgitavad andmed:

Kontaktisiku nimi;

Seotud hanke viitenumber;

Hankelepingu ja ostutellimuse number;

Kauba kogus ja nimetus.

* 1. Ostja tasub vastuvõetud ja lepingu tingimustele vastava kauba või osutatud teenuse eest arvel esitatud arveldusarvele 28 päeva jooksul pärast lepingu tingimustele vastava arve kättesaamist. Arve esitamise aluseks on poolte poolt allkirjastatud saateleht ja vajadusel kvaliteedikontrolli akt. Arvel peab olema näidatud töötundide arv, põhimaterjali kulu ning kulumaterjalide loetelu ning maksumus.
  2. Ostja ei aktsepteeri arvet, mis ei vasta lepingu tingimustele. Sellisel juhul müüja esitab uue arve 7 päeva jooksul.
  3. Müüja kohustub esitama vajadusel eraldi arve NATO relvajõudude tarbeks tehtud kulude kohta.
     1. NATO relvajõudude tarbeks tellitud kaubale rakendub 0%-line käibemaksumäär vastavalt käibemaksuseaduse §-le 15.
     2. Maksusoodustuse rakendamise aluseks on müüjale ostja poolt esitatud käibemaksu-vabastuse tõend.

1. Garantiikohustus

Lepinguga annab müüja teenusele/kaubale garantii vastavalt hankedokumentides sätestatule.

1. Kontaktisikud
   1. Ostja kontaktisik on **\_\_\_\_\_\_\_\_\_\_.**
   2. Müüja kontaktisik on **\_\_\_\_\_\_\_\_\_\_.**
2. Lõppsätted

Leping jõustub ostjapoolsest allkirjastamisest ja kehtib 12 kuud või kunilepinguliste kohustuste nõuetekohase täitmiseni.

1. Lisad

Lisa 1. Tehniline kirjeldus;

Lisa 2. Müüja pakkumus;

Lisa 3. Julgeolekutingimused;

Lisa 4. DHS-i hankelepingu üldtingimused.

Ostja Müüja

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_